Jindarab gravi wara li tilef il-kontroll u baqa' dieħel f'karozzi pparkjati Raġel indarab gravi wara li tard ilbieraħ għall-ħabta tal-11:00 p.m kien involut f'inċident tat-traffiku li seħħ fi Triq San Mikiel fil-Marsa. Skont investigazzjonijiet li saru rriżulta li għal xi raġuni raġel ta' 44 sena li jgħix Ħaż-Żabbar tilef il-kontroll tal-vettura Citroen C3 u ħabat ma' ħames vetturi oħra li kienu pparkjati. Tim mediku ta l-ewwel għajnuna u ambulanza ħadet lir-raġel ta' 44 sena l-Isptar Mater Dei. L-investigazzjonijiet tal-Pulizija għadhom għaddejjin.